EkBass/fiwiki-20250220-pages-articles huggingface dataset:
Giovanni Francesco Straparola

Giovanni Francesco Straparola (n. 1480–1557) oli italialainen kirjailija ja satujen kerääjä. Straparolan pääteos on vuonna 1551 julkaistu kaksiosainen Le piacevoli notti (Leikkisät yöt), jossa on 75 tarinaa. Sen esikuvana on Boccaccion Decamerone, ja teoksessa on samankaltainen kehyskertomus: seurue viettää yhdessä iltaa ja kertoo toisilleen tarinoita. Kertomuskokoelmassa on useita varhaisia versioita sittemmin tunnetuiksi tulleista saduista kuten saapasjalkakissastahttp://www.surlalunefairytales.com/facetiousnights/night11_fable1.html The Facetious Nights of Straparola translated by W. G. Waters (1901), joka tunnetaan paremmin Charles Perraultin versiona. Straparolan kokoelma oli alun perin suunnattu aikuisille, ja se sisältää härskejäkin kertomuksia kuten humoristinen tarina kolmesta nunnasta, jotka pyrkivät abbedissaksi.http://www.surlalunefairytales.com/facetiousnights/night6_fable4.html The Three Nuns == Lähteet == Luokka:Italialaiset kirjailijat
Asiakirjastandardi

Asiakirjastandardi on standardi, jonka mukaan viralliset asiakirjat tulisi kirjoittaa. Suomalainen asiakirjan perusstandardi on SFS 2487, jossa asiakirjojen luettavuutta pyritään parantamaan asettelun avulla. Standardit voivat muuttua vuosittain, ja suomalaisia standardeja ylläpitää Suomen Standardisoimisliitto. == Lähteet == == Aiheesta muualla == * Suomen standardisoimisliitto * SFS:n oppilaitossivuston asiakirjaviestinnän osio * Suomalainen asiakirjastandardiesimerkki * Finnish SFS 2487 standard document template Luokka:Standardit
Stephens cur

Stephens cur eli Stephens' stock cur on amerikkalainen koirarotu, joka luokitellaan cur-tyyppisiin metsästyskoiriin. Sillä ei ole kansainvälistä tunnustusta, mutta se on Continental Kennel Club:n ja United Kennel Club:n rekisteröimä. ==Ulkonäkö== Stephens cur muistuttaa sekä ulkonäöltään että käytökseltään enemmän ajokoiria kuin moni muu cur-rotu. Sen pää on litteä ja leveä ja korvat riippuvat. Toisin kuin monilla muilla amerikkalaisilla metsästysroduilla, häntää ei typistetä. Karvapeite on lyhyt ja sileä. Se on yleensä lähes kokomusta, eikä valkoisten merkkien osuus saa olla enempää kuin 1/3 koko värityksestä. Sallittu säkäkorkeus on 40–59 cm ja paino 16–25 kg. Molemmissa mitoissa maksimin ylittäminen on rangaistavampi virhe kuin minimin alittaminen.Wilcox, B. & Walkowicz, C. The Atlas of Dog Breeds of the World. Neptune, New Jersey: T.F.H Publications, 1995. 5. painos, s. 814. == Luonne ja käyttäytyminen == Rotu on älykäs, kestävä, nopea ja lempeä. Se on helppo kouluttaa ja on perhettään kohtaan omistautunut, mutta käyttäytyy varautuneesti vieraita kohtaan. ==Alkuperä== Kaakkoiskentuckyläinen Hugh Stephens perheineen jalosti rodun alun perin, mistä myös sen nimi johtuu. He kasvattivat yli sadan vuoden ajan koiria jotka tunnettiin nimellä little darkies tai little blacks eli "pikkutummat" tai "pikkumustat". Toisen maailmansodan jälkeen viisi eri cur-linjaa jaoteltiin omiksi roduikseen, joista yksi nimettiin mountain curiksi. Vuonna 1970 Hugh Stephens jätti Mountain Cur Club -järjestön varapuheenjohtajan paikan, koska stephens-linja oli eriytynyt riittävästi toisesta mountain cur -linjasta nimeltä mcconnell, jotta sen voisi rekisteröidä omaan erilliseen rekisteriin. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella.Morris, Desmond. Dogs - The Ultimate Dictionary of Over 1000 Dog Breeds, s. 235. Trafalgar Square, 2008: North Pomfret, Vermont. Stephens cur on erityisen hyvä pesukarhun ja oravan metsästyksessäVirallinen U.K.C. rotumääritelmä , mutta sitä voidaan käyttää myös villisikojen, karhun ja puuman ajuemetsästykseen. Ajokoiran tapaan se seuraa myös kylmää verijälkeä, toisin kuin moni muu cur. ==Lähteet== === Viitteet === ==Aiheesta muualla== *Stephens' Breeders Association Luokka:Cur-rodut Luokka:FCI:n ulkopuoliset rodut luokka:Yhdysvaltalaiset koirarodut
Alexander’s Ragtime Band

Alexander’s Ragtime Band” on Irving Berlinin säveltämä ja sanoittama yhdysvaltalainen musiikkikappale vuodelta 1911. Kappaletta myytiin seitsemässä kuukaudessa miljoona kappaletta ja siitä tuli paitsi Tin Pan Alleyn siihen asti suosituin kappale, myös Berlinin uran ensimmäinen kansainvälinen hitti. Sitä alkoivat esittää muun muassa Al Jolson sekä vaudeville-artistit Helen Vincent ja Sophie Tucker joitakin viikkoja julkaisemisen jälkeen. Nimestään huolimatta sävellyksessä esiintyi huomattavasti vähemmän ragtime-musiikin elementtejä kuin Berlinin uransa alkuvaiheessa kirjoittamissa oikeissa ragtime-kappaleissa. Säveltäjä ja musiikkikirjoittaja Alec Wilder kirjoitti kappaleen olevan ensimmäinen hänen tuntemansa populaarimusiikin kappale, jossa säkeistö ja kertosäe ovat eri sävellajissa. Julkaisemisen aikaan liikkui huhuja, että Berlin olisi varastanut sävellyksen joltakulta aikakauden mustista säveltäjistä. Muun muassa Lukie Johnsonia epäiltiin, mutta tämä kiisti väitteet osallisuudesta kappaleen säveltämiseen. Berlinin kehotuksista huolimatta kukaan ei kuitenkaan tullut julkisuuteen vaatimaan osaansa tekijänoikeuksista. Ragtime-pianisti Scott Joplinin kerrotaan myöhemmin valittaneen, että ”Alexander’s Ragtime Band” perustui hänen julkaisemattomaan Treemonisha-oopperaansa tekemäänsä sävellykseen. Suomessa ”Alexander's Ragtime Bandin” (suomeksi ”Aleksanterin Jazzyhtye”) levytti ensimmäisenä Dallapé- orkesteri vuonna 1939 Bruno Laakon johtamana. Marko Tikka & Toivo Tamminen: Tanssiorkesteri Dallapé: Suomijatsin legenda 1925–2010, s. 168. Helsinki: Suomalaisen Kirjallisuuden Seura, 2011. Mauno Maunola on tehnyt siitä suomennoksen ”On Aleksanterilla häät”, jonka ovat levyttäneet Seija Lampila 1958 ja Katri Helena 1968. == Lähteet == == Aiheesta muualla == Luokka:Vuoden 1911 kappaleet Luokka:Irving Berlinin säveltämät kappaleet Luokka:Jazzstandardit
Sinan Erdem Dome

Sinan Erdem Dome () on monikäyttöinen sisäareena Istanbulin Euroopan puoleisella alueella. Areena vihittiin käyttöön huhtikuussa 2010 ja sen omistaa Turkin koripalloliitto. Areenalle mahtuu 22 500 katsojaa ja se on täten Turkin suurin ja Euroopan kolmanneksi suurin sisäareena. Areena on nimetty Turkin olympiakomitean pitkäaikaisen puheenjohtaja Sinan Erdemin mukaan. Sinan Erdem Dome isännöi koripallon MM-kisat 2010 ja uinnin lyhyen radan MM-kisat 2012. Lisäksi se järjestää vuosien 2011-2013 tenniksen WTA:n päätösturnaukset ja toimii Turkin koripallomaajoukkueen kotikenttänä. == Lähteet == Luokka:Urheiluhallit Luokka:Turkin urheilupaikat Luokka:Istanbulin rakennukset ja rakennelmat Luokka:Istanbulin urheilu
Pentalanjärvi

Pentalanjärvi () sijaitsee Pentalan saaren keskiosassa lounaisessa Espoossa. Se kuuluu Suvisaariston kaupunginosaan.Pentalanjärvi Espoo opaskartalla Pentalanjärvi on Espoon ja koko pääkaupunkiseudun eteläisin järvi. Sen keskisyvyys on vain noin 180 senttimetriä ja pinta-ala kuutisen hehtaaria, joten vesimäärä on vähäinen, noin 112 000 kuutiometriä. Järven lounais–koillissuuntainen ulottuvuus on puolisen kilometriä. Järven vesi on tummaa, mutta kirkasta ja uimakelpoista. Pentalanjärven yleisilme on luonnontilainen, karu ja suhteellisen erämainen. Lounaisrannalla on ruovikkoista vatajaa ja saravaltaista nevaa. Itä- ja koillisrannat ovat osin kallioisia. Pentalanjärven eteläosassa sijaitsee noin 0,15 hehtaarin laajuinen saari.Pentalanjärven saari Espoo opaskartalla Saaressa on pieni lampi. ==Lähteet== ==Aiheesta muualla== *Tiedostopalvelu.maanmittauslaitos.fi *Pentala, Uusimaa, Finland — Sunrise, Sunset and Daylength *MML : Karttapaikka Luokka:Espoon järvet Luokka:Suvisaaristo
Preussinsininen

Preussinsininen on epäorgaaninen kivennäisväri, joka keksittiin sattumalta Berliinissä vuosina 1704–1707. Värin syntetisoi kemisti Johann Jacob Diesbach. Preussinsininen on ensimmäisiä keinotekoisia väriaineita. Sen kemiallinen kaava on Fe4[Fe(CN)6]3 Väristä käytetään useita nimiä, suomeksikin muun muassa kiinansininen, englanninsininen ja Diesbachin sininen. Väri valmistettiin perinteisesti rautakloridista tai rauta-alunasta ja keltaisesta verilipeäsuolasta. Se on hyvin pysyvä. Jo vuosisatojen ajan oli ollut puutetta sopivasta suhteellisen halvasta ja kestävästä sinisestä väripigmentistä, joten preussinsininen yleistyi nopeasti. Uutta väriä käytettiin suorastaan tuhlailevasti esineissä ja interiööreissä. Väri oli taiteilijoiden käytössä 1720-luvulla, ja kului vielä parikymmentä vuotta kunnes se oli käytössä kaikkialla Euroopassa. Alkujaan 1700-luvulla teräväpartikkelinen väriaine oli täplikästä, mutta 1900-luvulla partikkelit olivat muuttuneet pyöreiksi ja väri tummemmaksi ja tasaisemmaksi. Preussinsininen on voimakas väriaine erityisesti öljyvärinä, ja sitä myydään lisäaineilla jatkettuna jo työskentelyn ja värien sekoittamisen helpottamiseksi. Huolimatta siitä, että aineen molekyyli sisältää syanidi-ioneja, se on myrkytön, koska syanidi-ionit ovat sitoutuneet lujasti rautaioneihin.Journal of Toxicology, Suicide Attempt by Ingestion of Potassium Ferricyanide Aineesta tulee vaarallista, jos sitä käsitellään hapolla, koska silloin syanidi-ionit vapautuvat sidoksistaan. Preussinsinistä käytetään talliumin ja radioaktiivisen cesiumin (enimmäkseen cesium-137) vastamyrkkynä.Facts About Prussian blue#Thallium & Cesium ==Lähteet== == Aiheesta muualla == *Centers for Disease Control and Prevention (CDC): Fact Sheet, Prussian blue Luokka:Rautayhdisteet Luokka:Syanidikompleksit Luokka:Siniset väriaineet Luokka:WHO:n tärkeimmät lääkkeet
Ritarikunta

Ritarikunta voi tarkoittaa seuraavia asioita: * kunniaritarikunta * hengellinen ritarikunta * maallinen ritarikunta (ks. kunniaritarikunta) * Ritarikunta, suomalainen rap-yhtye.
Sofia Magdalenan kirkko

Sofia Magdalenan kirkko voi tarkoittaa ainakin seuraavia rakennuksia: * Sofia Magdalenan kirkko Vihannissa * Sofia Magdalenan kirkko Ruovedellä * Sofia Magdalenan kirkko, nykyisen Merikarvian kirkon edeltäjä vuosina 1776–1898 * Sofia Magdalenan kirkko, nykyisen Oulun tuomiokirkon edeltäjä, joka tuhoutui Oulun palossa 1822. *Magdalena Sofian kirkko, Ähtävällä
Umpisolmu

Umpisolmu eli päätesolmu on yksinkertainen solmu. == Käyttötarkoitus == Umpisolmua käytetään sekä kädensijana että pidäkesolmuna. Päätesolmuja tehdään säännöllisin välein pelastusköysiin estämään käsien liukumista. Se on perusta monille muille solmuille, erityisesti silmukoiden, kytkyjen ja sorkkien ryhmissä. Se on hyvin vaikea avattava kuormituksen jälkeen. == Solmiminen == Tee polvi viemällä köyden irtopää kiintopään taakse. Tuo irtopää solmun eteen ja vie sitten polven läpi. Kiristä solmu vetämällä irtopäästä ja kiintopäästä. Luokka:Solmut
Gerard Vultee

Gerard Vultee (1900 – 29. tammikuuta 1938) oli yhdysvaltalainen lentokonesuunnittelija, joka perusti Vultee Aircraft -tehtaan. Hän opiskeli California Institute of Technologyssä vuodet 1921–1923 lukien ilmailutekniikkaa. Vuonna 1923 hänet palkattiin Douglas Aircraft -tehtaalle rakennesuunnittelijaksi. Vuonna 1928 hän suunnitteli Jack Northropin kanssa Lockheed Vega -lentokoneen, joka siviilikoneena ei sopinut Douglasin tehtaalle. 1928 Northropin lähtiessä perustamaan omaa yhtiötään, Vulteesta tuli Lockheedin pääsuunnittelija. Tässä toimessa hän suunnitteli Lockheed Model 8 Sirius -koneen. Vuonna 1931 Lockheed meni suoritustilaan ja Vulteen toimen sai Richard Von Hake. Vultee suunnitteli Vance Breesen kanssa Vultee V-1 -koneen. Errett Lobban Cord rahoitti koneen tuotannon aloittamisen ja Airplane Development Corporation (ADC) yhtiön perustamisen. Se myi lentokoneita American Airlines -lentoyhtiölle vuonna 1933. Tuotanto alkoi Burbankissä siirtyen Glendaleen. Federal Aviation Administration (FAA) päätti tässä vaiheessa, että matkustajakoneiden tulee olla monimoottorisia. Vultee meni naimisiin Sylvia Parkerin kanssa 19. tammikuuta 1935. 1930-luvun puolivälissä Vultee V-1 saavutti kuuluisuutta, kun Jimmy Doolittle, Harry Richman ja Dick Merrill suorittivat sillä ennätyslentoja. Sodan tullessa lähemmäksi, Vultee muunti koneen V-11-syöksypommittajaksi. Uusi valmistuspaikka etsittiin, edelleen Kaliforniasta. Vuonna 1938 Gerald "Jerry" ja Sylvia Vultee kuolivat heitä kuljettaneen lentokoneen syöksyessä maahan Arizonassa. ==Lähteet== ==Aiheesta muualla== *"GERARD VULTEE", General Aviation News *The American Aircraft Factory in World War II, Bill Yenne, Zenith Imprint, 2006, ISBN 9780760323007 Luokka:Yhdysvaltalaiset lentokonesuunnittelijat Luokka:Lento-onnettomuudessa kuolleet Luokka:Vuonna 1900 syntyneet Luokka:Vuonna 1938 kuolleet
Oma planeetta

Oma planeetta on laulaja Janitan ensimmäinen albumi vuodelta 1993. Se on ilmestynyt Reel Art -levymerkillä ja sen ovat tuottaneet ja sovittaneet Tomi Ervi ja Mitro. Levy on äänitetty ja miksattu Reel Artin studiossa 1992–1993. Valmistusmaa on Ruotsi. Albumin nimikappaleella toisena laulusolistina on Samuli Edelmann. Levykannen suunnittelija on Ilkka Kärkkäinen ja valokuvaaja Riitta Sourander. Meikkaaja on Anne Nurmiranta ja stylisti Eva Oja. == Kappaleet == # Kaiken saan – 3:39 # Jos jäät – 4:10 # Maistan maailmaa – 3:31 # Sateenkaaren aarre – 3:46 # Jos sydän palaa mustaksi – 3:45 # Siinä sulle syy – 3:17 # Oma planeetta – 3:58 # Sydämen huulet – 3:10 # Ehkä ymmärrän – 3:10 # Rakkauteni koodi – 3:23 Kappaleiden säveltäjä ja sanoittaja on Tomi Ervi lukuun ottamatta kappaleita "Sateenkaaren aarre" ja "Oma planeetta", joilla toisena säveltäjänä on Joie. Kappaleiden sanat on painettu kansipaperiin. == Muusikot == * Mongo Aaltonen – perkussiot * Pasi Ervi – saksofoni * Tomi Ervi – taustalaulu * Janne Haavisto – rummut * Keimo Hirvonen – rummut * Joie – taustalaulu * Ona Kamu – taustalaulu * Markku Kanerva – kitara * Hannu Korkeamäki – kitara * Pentti Lahti – saksofoni * Pekka Lehti – basso * Pekka Pohjola – basso * Tauno Railo – basso * Charles Salter – taustalaulu * Simo Salminen – trumpetti Kosketinsoittimet, rumpu- ja muu ohjelmointi: Tomi Ervi ja Mitro. == Lähteet == Janita CD Oma planeetta (Reel Art ARTCD 5, 1993) Luokka:Vuoden 1993 esikoisalbumit Luokka:Suomalaiset popalbumit
Chucho Valdés

Chucho Valdés (oikealta nimeltään Jesús Dionisio Valdés, s. 9. lokakuuta 1941, Quivicán, Kuuba) on kuubalainen pianisti, muusikko ja säveltäjä. Hänen perustamansa jazzyhtye Irakere on yksi tunnetuimmista kuubalaisista jazzyhtyeistä. Yhdessä Gonzalo Rubalcaban kanssa Valdésia pidetään yhtenä arvostetuimmista kuubalaisista jazzmuusikoista.All about Jazz: Chucho Valdes ==Elämäkerta== Jesús Dionisio Valdés syntyi Quivicánissa, Kuubassa vuonna 1941. Valdésin isä Bebo Valdés on tunnettu kuubalainen pianisti ja tunnetun havannalaisen yökerhon Tropicanan entinen johtaja. Valdés perusti vuonna 1972 Irakere-yhtyeen, josta myöhemmin on tullut yksi Kuuban tunnetuimmista jazzyhtyeistä. Irakeren lisäksi hän on toiminut kahdessa muussa perustamassaan yhtyeessä: vuonna 1997 perustetussa Crisolissa ja 2009 perustetussa The Afro- Cuban Messengersissä. Valdés on voittanut kolme Grammy-palkintoa: ensimmäisen hän sai vuonna 1978 albumista Live at Newport, toisen vuonna 1998 albumista Havana ja kolmannen vuonna 2003 albumista Live at the Village Vanguard. Lisäksi Valdés on julkaissut yhdessä isänsä Bebo Valdésin kanssa albumin Juntos Para Siempre vuonna 2008. ==Esiintymiset Suomessa== Valdés on esiintynyt Suomessa kolme kertaa. Ensimmäisen kerran vuonna 1976 yhdessä Irakeren kanssa Helsingissä, Porissa, Turussa, Rovaniemellä ja Joensuussa. Toisen kerran Valdés esiintyi Helsingissä vuonna 2007 ja kolmannen kerran vuonna 2010 Helsingin juhlaviikoilla yhdessä The Afro-Cuban Messengers -yhtyeensä kanssa.Uusitorppa, Harri: "Kuubalaisen jazzin suurlähettiläs", sivu C4. Helsingin Sanomat, 23.8.2010 ==Valikoitu diskografia== * Live at Newport, 1978 * Bele Bele en la Habana, 1998 * Briyumba Palo Congo, 1999 * Live at the Village Vanguard, 2000 * Solo: Live In New York, 2001 * Fantasia Cubana: Variations on Classical Themes, 2002 * New Conceptions, 2003 * Canciones Ineditas, 2005 * Juntos Para Siempre, 2008 * Chucho's Steps, 2010 == Lähteet == ==Aiheesta muualla== *Viralliset kotisivut *Chucho Valdes afrocubaweb.comin sivulla Luokka:Kuubalaiset jazzmuusikot Luokka:Vuonna 1941 syntyneet Luokka:Elävät henkilöt
Kelmėn kunnallispiiri

Kelmėn kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Vuonna 2008 kunnallispiirin väkiluku oli 38 057 asukasta. Hallinnollisena keskuksena toimii Kelmė. ==Asutuskeskukset== ===Kaupungit=== *Kelmė (hallinnollinen keskus) *Tytuvėnai *Užventis ===Kauppalat=== *Kražiai *Šaukėnai *Lioliai ===Kylät=== *Vaiguva *Kukečiai *Pagryžuvys *Verpena ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Šiauliain lääni
Pakruojisin kunnallispiiri

Pakruojisin kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Pohjoisessa se rajoittuu Latviaan. Vuonna 2008 kunnallispiirin väkiluku oli 27 432 asukasta. Hallinnollisena keskuksena toimii Pakruojis. ==Asutuskeskukset== ===Kaupungit=== *Pakruojis (hallinnollinen keskus) *Linkuva ===Kauppalat=== *Žeimelis *Klovainiai *Rozalimas *Lygumai ===Kylät=== *Pakruojis (kylä) *Jovarai *Linkavičiai *Petrašiūnai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Šiauliain lääni
Radviliškisin kunnallispiiri

Radviliškisin kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Vuonna 2008 kunnallispiirin väkiluku oli 49 250 asukasta. Hallinnollisena keskuksena toimii Radviliškis, joka on saanut nimensa aluetta pitkään hallinneen Radvilan aatelissuvun mukaan.. ==Asutuskeskukset== ===Kaupungit=== *Radviliškis (hallinnollinen keskus) *Šeduva ===Kauppalat=== *Baisogala *Grinkiškis *Šiaulėnai ===Kylät=== *Alksniupiai *Kutiškiai *Pavartyčiai *Aukštelkai *Pakiršinys ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Šiauliain lääni
Airi Suzuki

Airi Suzuki (, s. 12. huhtikuuta 1994) on japanilainen poplaulaja ja näyttelijä. Hänet valittiin Hello! Projectiin kuuluvaan Hello! Project Kids -yhtyeeseen kahdeksanvuotiaana vuonna 2002; myöhemmin hän liittyi vuonna 2005 perustettuun Cute-yhtyeeseen ja Buono!-yhtyeeseen. Valmistuttuaan Hello! Projectista hän julkaisi vuonna 2018 sooloalbumin Do Me a Favor. Suzuki on toiminut mallina Ray-muotilehdelle. == Lähteet == == Aiheesta muualla == * Airi Suzukin internetsivut Luokka:Cute Luokka:Japanilaiset laulajat Luokka:Japanilaiset idolit
Šiauliain kunnallispiiri

Šiauliain kunnallispiiri () on yksi Liettuan kuudestakymmenestä kunnallispiiristä, joka sijaitsee Šiauliain läänissä maan lounaisosassa. Vuonna 2008 kunnallispiirin väkiluku oli 50 211 asukasta. Kunnallispiiri ympäröi Šiauliain kaupunkia. Nimestään huolimatta Šiauliai on oma kuntansa, eikä se ole osa samannimistä kunnallispiiriä. Se toimii kuitenkin kunnallispiirin hallinnollisena keskuksena. ==Asutuskeskukset== ===Kaupungit=== *Šiauliai (hallinnollinen keskus) ===Kauppalat=== *Gruzdžiai *Kužiai *Meškuičiai *Kairiai ===Kaupunkia pienemmät=== *Ginkūnai *Aukštelkė *Vijoliai *Drąsučiai *Bubiai *Šilėnai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Šiauliain lääni
Wilhelm Mannhardt

Wilhelm Emmanuel Johann Mannhardt (26. maaliskuuta 1831 Friedrichstadt – 25. joulukuuta 1880 Danzig) oli saksalainen etnologi ja kirjastonhoitaja. Mannhardt tuli tunnetuksi balttilaisen mytologian tutkijana. Hän oli lyhyen ajan dosenttina Berliinissä, eikä koskaan saanut mitään ylennystä yliopistossa. Vuosina 1863-1873 hän oli kirjastonhoitajana Danzigissa. Etnologina hän sai vaikutteita Edward Burnett Tylorin teoksista, ja hän sen sijaan vaikutti James George Frazeria. Nykyajan folkloristiikalle Mannhardtilla on suuri merkitys. ==Teokset== * Germanische Mythen (1858) * Götterwelt der deutschen und nordischen Völker (1860) * Wald- und Feldkulte (2 osaa, 1875–1877) ==Lähteet== * Svensk uppslagsbok, 18 (1934) * Carl-Herman Tillhagen, Våra folkminnen (1999) Luokka:Saksalaiset tieteilijät Luokka:Saksalaiset folkloristit Luokka:Vuonna 1831 syntyneet Luokka:Vuonna 1880 kuolleet
Sharp Dressed Man

Sharp Dressed Man on ”Gimme All Your Lovin'in” ja ”La Grangen” ohella ZZ Topin tunnetuimpia kappaleita. Se julkaistiin albumilla Eliminator. Kappaleesta tehtiin musiikkivideo, joka jatkaa siitä, mihin aiemmin samana vuonna julkaistun ”Gimme All Your Lovinin” video jäi. Singlen B-puolena toimi Dusty Hillin laulama ”I Got the Six”, joka julkaistiin myös Eliminatorilla. == Lähteet == Luokka:Vuoden 1983 kappaleet Luokka:ZZ Topin kappaleet
Glasflügel

Glasflügel oli 1962-1982 toiminut saksalainen lentokonetehdas, jonka perusti Eugen Hänle. Se oli ensimmäinen yhtiö, joka valmisti sarjatuotantona purjelentokoneita lasikuidusta. Se kehitti niiden valmistustekniikkaa ja otti käyttöön seuraavia parannuksia: siipien ja pyrstön helpompi asennus, laippojen ja lentojarrun yhdistäminen samaan saranoituun pintaan, kääntyvä mittaritaulu, automaattinen trimmi. Glasflügel joutui talousvaikeuksiin 1970-luvulla ja alkoi yhteistyöhön Schempp-Hirthin kanssa toukokuussa 1975. Eugen Hänle kuoli lento-onnettomuudesa 21. syyskuuta 1975. Sen jälkeen omistus vaihteli, ja yhtiö purettiin vuonna 1982. ==Glasflügelin valmistamat lentokoneet== *Björn Stender BS-1 *Glasflügel H-30 GFK *Glasflügel H-101 Salto *Glasflügel H-201 Standard-Libelle *Glasflügel H-301 Libelle *Glasflügel 202 Standard-Libelle *Glasflügel 203 Standard-Libelle *Glasflügel 204 Standard-Libelle *Glasflügel 205 Club-Libelle *Glasflügel 206 Hornet *Glasflügel Hornet C *Glasflügel 303 Mosquito *Glasflügel 304 *Glasflügel 401 Kestrel *Glasflügel 402 *Glasflügel 604 Kestrel 22 *Hansjörg Streifeneder Falcon Suunnitellut Glasflügel 701 ja 704 (rinnanistuttavat koulukoneet) eivät toteutuneet. Englantilainen Slingsby Aviation rakensi Kestreliä lisenssillä nimellä Slingsby T-59. Slingsby kehitti siitä Slingsby Vegan. ==Aiheesta muualla== *Website of Hanjörg Streifeneder Glasfaser Flugzeugbau GmbH Luokka:Saksalaiset lentokonevalmistajat
Eugen Hänle

Eugen Hänle (k. 21. syyskuuta 1975) oli saksalainen lentokonesuunnittelija ja Glasflügel Segelflugzeugbau GmbH-lentokonetehtaan perustaja. Hänle perusti yhtiönsä vuonna 1962 yhdessä vaimonsa Ursulan kanssa. Glasfügel oli ensimmäinen yritys, joka valmisti yli sata lasikuiturakenteista lentokonetta. Eugen Hänle kuoli lento-onnettomuudessa. Tämän jälkeen hänen yhtiönsä ajautui talousvaikeuksiin ja sen toiminta loppui vuonna 1982. Vuonna 1976 hänelle myönnettiin postuumisti Organisation Scientifique et Technique du Vol à Voile (OSTIV)-palkinto. == Eugen Hänlen suunnittelemat purjelentokoneet == *Glasflügel H-30 GFK *Glasflügel H-301 Libelle *Glasflügel BS-1 *Glasflügel H-101 Salto *Glasflügel 401 Kestrel *Glasflügel 604 Kestrel *Glasflügel H-20X Standard-Libelle *Glasflügel H-205 Club-Libelle *Glasflügel 206 Hornet *Glasflügel 303 Mosquito *Glasflügel 304 *Glasflügel 402 *Glasflügel Falcon ==Aiheesta muualla== *Der Nachfolger von Glasflügel *sailplane directory *Modelle für den Flugsimulator *OSTIV * Dietmar Geistmann: Die Entwicklung der Kunststoffsegelflugzeuge, ISBN 3-87943-483-2 * Dietmar Geistmann: Segelflugzeuge in Deutschland, ISBN 3-613-01449-1. Luokka:Saksalaiset lentokonesuunnittelijat Luokka:Vuonna 1975 kuolleet Luokka:Syntymävuosi puuttuu Luokka:Lento-onnettomuudessa kuolleet
OSTIV

Organisation Scientifique et Technique du Vol à Voile (OSTIV) on FAI:n purjelennon komissioon (IGC) liittyvä kansainvälinen organisaatio. Vuonna 1930 perustettiin ensimmäinen kansainvälinen purjelento-organisaatio ISTUS, (Internationale Studienkommission für den motorlosen Flug). Sen tarkoitus oli kehittää purjelennon tekniikaa. OSTIV jatkoi ISTUS:n työtä II maailmansodan jälkeen. OSTIV perustettiin 27. heinäkuuta 1948 Samedanissa Sveitsissä. Järjestöön kuuluvat sääpaneeli, purjelentokonepaneli sekä koulutus- ja turvallisuuspaneli. OSTIV julkaisee Technical Soaring-lehteä. OSTIVin kongressit pidetään yleensä purjelennon maailmanmestaruuskisojen yhteydessä. ==Aiheesta muualla== *Official OSTIV site *OSTIV Meteorological Panel *Technical Soaring Luokka:Ilmailujärjestöt Luokka:Kansainväliset järjestöt Luokka:Purjelento
Judgment Day (2000)

Judgment Day (2000) oli showpaini pay-per-view (PPV) tapahtuma, minkä järjesti World Wrestling Federation (WWF). Se pidettiin 21. toukokuuta, 2000 Freedom Hall:ssa Louisvillessä, Kentuckyssä. Tapahtuma oli 2. jokavuotinen Judgment Day tapahtuma. Paikanpäällä katsojia oli yli 16,000. Päätapahtuma matsina nähtiin The Rockin ja Triple H:n välinen Iron Man matsi WWE Mestaruudesta, missä Shawn Michaels toimi spesiaali tuomarina. Triple H voitti Rockin ja hänet julistettiin neljän kertaiseksi WWF Mestariksi. == Taustaa == Illan päätapahtuma matsi oli Iron Man matsi entisen WWF Mestarin Triple H:n ja nykyisen vyön kantajan The Rockin välillä. WrestleManiassa Vince McMahon petti The Rockin ja auttoi Triple H:n säilyttämään mestaruuden. Heidän feudi jatkui Backlashiin, missä The Rock voitti WWF Mestaruuden neljännen kerran uransa aikana, Stone Cold Steve Austinin avulla. Seuraavassa RAW'ssa vaati otella The Rockia vastaan 60 minuutin Iron Man matsissa World Wrestling Federation Mestaruudesta. Otteluun osallistui myös Shawn Michaels, vaikkakin spesiaali tuomarina. == Ottelut ja tulokset == # Tulokset Stipulaatiot Aika 1 Too Cool (Scotty 2 Hotty, Grand Master Sexay ja Rikishi) voitti Team ECK:n (Kurt Angle, Edge ja Christian) 6 miehen tag team matsi 09:46 2 Eddie Guerrero (c) (Chynan kanssa) voitti Perry Saturnin ja Dean Malenkon Triple threat matsi WWF European Mestaruudesta 07:57 3 Shane McMahon voitti The Big Show'n Falls Count Anywhere matsi 07:12 4 Chris Benoit (c) voitti Chris Jerichon Submission matsi WWF Intercontinental Mestaruudesta 13:27 5 D-Generation X (Road Dogg ja X-Pac) voitti The Dudley Boyzit (Bubba Ray ja D-Von) Double Tables matsi 10:55 6 Triple H voitti The Rockin (c) Iron Man matsi WWF Mestaruudesta, missä Shawn Michaels oli spesiaali tuomarina 60:00 == Judgment Day kronologia == * Edellinen: Judgment Day: In Your House * Seuraava: Judgment Day (2001) == Katso myös == * WWE Judgment Day * Luettelo WWE pay-per-view tapahtumista == Lähteet == * Viralliset sivut Luokka:Showpaini
Tony Alva

Tony Alva (s. 2. syyskuuta 1957 Santa Monica) on yhdysvaltalainen rullalautailija ja Z-Boys-rullalautailujoukkueen alkuperäinen jäsen. Alva valittiin vuoden rullalautailijaksi vuonna 1977. Häntä pidetään yhtenä merkittävimmistä rullalautailijoista ja häntä pidetään ensimmäisenä ns. aerials-temppujen tekijänä. Alva on myös esiintynyt useissa elokuvissa. Elokuvien lisäksi Alva esiintyy Tony Hawk's American Wasteland -pelissä omana itsenään. Hän perusti Alva Skates -yrityksen 19-vuotiaana, jonka parissa hän toimii vieläkin. Alva on myös soittanut bassoa The Skoundrelz-yhtyeessä. == Aiheesta muualla == * Alvaskates.com == Lähteet == Luokka:Yhdysvaltalaiset rullalautailijat Luokka:Vuonna 1957 syntyneet Luokka:Elävät henkilöt
Perikato

Perikato tarkoittaa seuraavia * perikato, lopullinen, kertakaikkinen häviö, tuho, turma, turmio, loppu * Perikato, Oliver Hirschbiegelin ohjaama saksalainen elokuva vuodelta 2004 * Perikato, kirjasarja, jota Odessa julkaisi 1980-luvulla * Länsimaiden perikato, kulttuurifilosofi Oswald Spenglerin pääteos * Maisterin perikato, Nuutti Vuoritsalon näytelmä vuodelta 1910
Cheick Tioté

Cheick Ismaël Tioté (; 21. kesäkuuta 1986 – 5. kesäkuuta 2017) oli norsunluurannikkolainen jalkapalloilija. Hän oli pelipaikaltaan keskikenttäpelaaja. Hänen viimeiseksi seurakseen jäi Kiinan toiseksi korkeimmalla sarjatasolla pelaava Beijing Enterprises. Tioté kuoli äkillisesti 30-vuotiaana sairauskohtaukseen seuransa Beijing Enterprisesin harjoituksissa 5. kesäkuuta 2017. == Seuraura == Vuonna 2010 Tioté voitti Alankomaiden Eredivisienin Twentessä pelatessaan. Elokuussa 2010 Tioté sopi siirrosta Englannin Valioliigaan nousseeseen Newcastle Unitediin. Vuoden 2017 alussa Tioté siirtyi Newcastle Unitedista Kiinaan toiseksi suurimmalla sarjatasolla pelaavaan joukkueeseen, Beijing Enterprisesiin. == Maajoukkueura == Tioté edusti Norsunluurannikon jalkapallomaajoukkueetta 52 kertaa ja teki yhden maaottelumaalin. Jalkapallon maailmanmestaruuskilpailuissa 2010 hän pelasi 3 ottelua. == Lähteet == Luokka:Norsunluurannikkolaiset jalkapalloilijat Luokka:Jalkapallon Afrikan mestarit Luokka:Vuonna 1986 syntyneet Luokka:Vuonna 2017 kuolleet
60558 Echeclus

60558 Echeclus tai 174P/Echeclus on kentaureihin kuuluva pikkuplaneetaksi ja komeetaksi luokiteltu pienkappale. Se löydettiin Spacewatch-ohjelmalla vuonna 2000. Echeclus kiertää Aurinkoa keskimäärin Saturnusta kauempana, mutta lähimmillään se on kuitenkin huomattavasti lähempänä Aurinkoa kuin Saturnus. Nimensä kohde sai Ekheklos-kentaurin mukaan. Ennen nimeämistään kohde tunnettiin tunnuksella 2000 EC98. 2. huhtikuuta vuonna 2006 Echecluksen pinnasta havaittiin irronneen kappale, joka osoitti huomattavasti suurempaa aktiivisuutta kuin emokappaleensa. Kentaureista Echecluksen lisäksi myös Chiron luokitellaan komeetaksi koman muodostumisen vuoksi. ==Lähteet== *JPL Small-Body Database Browser: 60558 Echeclus (2000 EC98) *Saturn: Facts & Figures *List of Known Trans-Neptunian Objects (and other outer solar system objects) last updated 7 August 2010 *IAU Minor Planet Center: Dual-Status Objects *Hybrid comet-asteroid in mysterious break-up *Numbered minor planets *IAU Minor Planet Center: Periodic Comet Numbers === Viitteet === Luokka:Kentaurit (pikkuplaneetat) Luokka:Komeetat
Krisztián Vadócz

Krisztián Vadócz (s. 30. toukokuuta 1985 Budapest, Unkari) on unkarilainen jalkapalloilija. Hän edustaa alankomaalaista NEC Nijmegeniä ja on pelipaikaltaan keskikenttäpelaaja. == Seurajoukkueura == Vadócz teki ensiesiintymisensä ammattilaisurallaan 17-vuotiaana kotikaupunkinsa Budapest Honvédissa. Kesällä 2005 hän siirtyi ranskalaisseura Auxerren reservijoukkueeseen, mutta ei lopulta koskaan noussut seuran edustusjoukkueeseen. Vuonna 2007 hän pelasi puolikkaan kauden lainasopimuksella Motherwellissa. Kesäkuussa 2007 Vadócz teki sopimuksen NEC Nijmegenin kanssa. Hän oli kuului yhden pelaamansa kauden aikana joukkueen luottopelaajiin, kun se sijoittui lopulta sarjassa sijalle kahdeksan. Seuraavana kesänä 2008 hän teki nelivuotisen sopimuksen espanjalaisseura Osasunan kanssa.Osasuna ficha al medio húngaro Krisztian Vadocz Sport.es. Viitattu 24.8.2010. Hän ei kuulunut ensimmäisellä kaudellaan joukkueen vakituiseen avauskokoonpanoon, vaan otteluita kertyi lähinnä hajanaisesti. Kaudella 2009–2010 Vadócz pelasi täsmälleen saman määrän (20) otteluita, kuin edellisellä kaudella. Hän onnistui maalinteossa kuitenkin tuplaten (4) edelliskauteen verrattuna. == Maajoukkueura == Vadócz teki ensiesiintymisensä Unkarin maajoukkueessa vuonna 2004. Ensimmäisen maalinsa maajoukkueessa hän teki 18. joulukuuta 2005 ystävyysottelussa Antigua ja Barbudaa vastaan. == Lähteet == == Aiheesta muualla == * Esittely Osasunan virallisella kotisivustolla * Tilastot BDFutbol-sivustolla Luokka:Unkarilaiset jalkapalloilijat Luokka:Vuonna 1985 syntyneet Luokka:Elävät henkilöt
Escape the Fate (albumi)

Escape The Fate on Escape the Fate -yhtyeen kolmas studioalbumi. Se julkaistiin DGC/Interscopen kautta 2. marraskuuta 2010.iTunes: Escape the Fate – Escape the Fate Albumin on tuottanut Don Gilmore, joka on työskennellyt aikaisemmin muun muassa Bullet For My Valentinen ja Linkin Parkin kanssa. Albumin ensimmäinen single on ”Issues”. Yhtye julkaisi 29. elokuuta 2010 uuden kappaleen nimeltä ”Massacre”. 14. syyskuuta ”Issues” julkaistiin radioihin. Kappaleesta ilmestyi myös video 28. syyskuuta. Albumi on kerännyt hyvin paljon positiivista palautetta useilta kriitikoilta ja albumia pidetään post- hardcoren murtona. Albumi nousi Billboardin listalle sijalle 25 myyden 18 000 kappaletta ja on Escape The Faten parhaiten menestynyt albumi tähän mennessä. Tammikuun 15. vuonna 2011 mennessä albumi on myynyt jo yli 50 000 kopiota. == Kappaleet == == Tuotanto == === Kokoonpano === *Craig Mabbitt – laulu *Bryan Money – kitarat, kosketinsoitin, taustalaulu, tuottaminen *Max Green – basso, taustalaulu *Robert Ortiz – rummut ==== Muut ==== *Don Gilmore – tuottaminen *Michael Money – rytmikitara *Leila Rose Frosinos-Mabbitt – laulu *Jay Gordon – säveltäjä *John 5 – säveltäjä *Michael Money – säveltäjä *Bart Hendrickson – ohjelmointi *P.R. Brown – kansitaide, valokuvaus *Keith Armstrong – avustava ohjelmoija *Ted Jensen – masterointi *Nik Karpen – avustava *Mark Kiczula – teknikko *Chris Lord-Alge – miksaus *Jackie Petri – A&R; *Andrew Schubert – miksaus *Les Scurry – tuottaminen *Jeff Sosnow – A&R; *Brad Townsend – miksaus == Vastaanotto == === Albumin arvosteluja === * About.com () * Allmusic: ()Allmusic review * Kaaoszine: 7/10Escape the Fate: Escape the Fate Viitattu 14.1.2023. * Soundi: Escape the Fate: Escape the Fate Viitattu 14.1.2023. * Student Life () * The Marshalltown Chronicle () == Lähteet == == Aiheesta muualla == * Escape the Fate discogs.com -sivustolla Luokka:Escape the Faten albumit Luokka:Vuoden 2010 albumit
Vision and Voice

Vision and Voice on Vaderin konserttivideo, joka on julkaistu vuonna 1998. == Kappaleet == # # # # # # # # # # # # # # ==Kokoonpano== * Peter – kitara, laulu * Mauser – kitara * Shambo – bassokitara * Docent – rummut == Lähteet == ==Aiheesta muualla== * Luokka:Vaderin videot Luokka:Vuoden 1998 konserttitallenteet Luokka:Konserttielokuvat
More Vision and the Voice

More Vision and the Voice on Vaderin konserttivideo, joka on julkaistu DVD:lle vuonna 2002. == Kappaleet == Łęg Studio, Krakova, 25 maaliskuuta 1998 # # # # # # # # # # # # # Musiikkivideot #Incarnated - 3:05 #Kingdom - 03:04 #Cold Demons - 2:40 No Mercy Festivals 2001 Bootleg # # # # # # # # Muut # Piotr Wiwczarekin haastattelu - 24:14 # Yhtyeen Biografia # Galleria # Diskografia # Multimedia ==Kokoonpano== * Peter – kitara, laulu * Mauser – kitara * Shambo – bassokitara * Docent – rummut == Lähteet == ==Aiheesta muualla== * Luokka:Vuoden 2002 konserttitallenteet Luokka:Vaderin videot Luokka:Konserttielokuvat pl:More Vision and the Voice
160 Una

160 Una on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1876. Nimensä pikkuplaneetta sai yhden Edmund Spenserin The Faerie Queene -teoksen henkilön mukaan. Unan läpimitta on noin 81 kilometriä ja se pyörähtää akselinsa ympäri noin 5,61 tunnissa. ==Lähteet== *JPL Small-Body Database Browser: 160 Una * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Blomqvist-Nyberg

pienoiskuva|Blomqvist-Nyberg-lentokone Blomqvist-Nyberg oli ensimmäinen Suomessa rakennettu harrasterakenteinen lentokone. Vuosina 1925–1926 rakennettu kone oli kaksipaikkainen, ylätasoinen nestejäähdytetyllä rivimoottorilla varustettu yleisilmailukone. Sen lentonopeus oli noin 160 km/h. Emil Nyberg kiinnostui Santahaminassa vuonna 1918 mekaanikkona toimiessaan lentokoneista ja sai Atle Blomqvistin avukseen. Yhdessä he alkoivat vuonna 1925 suunnitella ja rakentaa lentokonetta Sääksmäessä. 220-hevosvoimaisen Hispano-Suiza-moottorin hankinta oli suunnittelun lähtökohta. Rakentamiseen haettiin lupaa viranomaisilta Helsingistä, tuolloin ohje oli rakentaa kone ja lentää se rekisteröintiä varten Helsinkiin. Lujuuslaskuja yms. ei juuri tehty. Mitoitus oli konservatiivista, esimerkiksi siipisalko umpikoolinkia ja siipien muotolevyt suhteellisen paksua vaneria. Rakentaminen kesti vain kolme kuukautta. Ensin koneella tehtiin lumelta rullauskokeita, mutta ilmaan noustuaan kone vaurioitui laskussa. Ilmavoimat kutsui suunnittelijat Uttiin lentokoulutukseen. Keväällä 1926 konetta lähdettiin lentämään Helsinkiin. Hämeenlinnan kohdalla jäähdyttäjä alkoi vuotaa moottorin tärinöiden vuoksi. Se korjattiin ja pakkolaskun telinevaurio. Tikkurilan kohdalla koneesta tuli öljynsekaista vettä ulos ja pakkolasku johti koneen tuhoon. Konetta ei korjattu. Myöhemmin kone entisöitiin ja se on esillä Suomen ilmailumuseossa. ==Lähteet== *Pentti Virtanen, "Nuo mainiot miehet Sääksmäellä", Suomen Siivet, 4, marraskuu 1969, s. 18-19 == Aiheesta muualla == * Omatekoisella lentokoneella Sääksmäeltä Tikkurilaan maaliskuun 13, Suomen Kuvalehti, 07.05.1927, nro 19, s. 14, Kansalliskirjaston digitaaliset aineistot Luokka:Suomalaiset yksityishenkilöiden ilma-alukset Luokka:Suomalaiset yleisilmailukoneet Luokka:1920-luvun yleisilmailukoneet
Liu Yongqing

Liu Yongqing (s. 1940) on Hu Jintaon, Kiinan entisen presidentin, aviopuoliso. Yongqing ei ole ollut Kiinan hallinnossa mukana. Luokka:Elävät henkilöt Luokka:Kiinan kansantasavallan johtajien puolisot Luokka:Vuonna 1940 syntyneet
Night of the Apocalypse

Night of the Apocalypse on Vaderin konserttivideo, joka on julkaistu DVD:lle vuonna 2005. == Kappaleet == Krakova, Łeg Studio, 2003 # # # # # # # # # # # # # Metalmania 2003, Katowice, Spodek, 5. huhtikuuta 2003 # # # # # # # Slipknotin & Metallican keikkasoittajana, Stadion Śląski, Chorzów, 31. toukokuuta 2004 # # # # # # Muuta # Biografia # Diskografia # Haastatteluita # Galleria == Kokoonpano == * Peter – sähkökitara, laulu * Mauser – sähkökitara * Saimon – bassokitara * Novy – bassokitara (sessiomuusikko, Slipknot ja Metallica) * Daray – rummut (sessiomuusikko, Slipknot ja Metallica) == Lähteet == ==Aiheesta muualla== * Luokka:Vuoden 2004 konserttitallenteet Luokka:Vaderin videot Luokka:Konserttielokuvat
Marcin Nowak

Marcin Nowak (s. 17. lokakuuta 1975 Tarnów, Puola) on puolalainen basisti, kitaristi ja laulaja. Hän on soittanut bassoa mm. Vaderissa ja Behemothissa. == Diskografia == Spinal Cord * Crucified Mortals * Dies Irae * * * Devilyn * (Yhtyeen nimi oli albumia julkaistaessa Cerebral Concussion) * * * Virgin Snatch * Behemoth * * * * Vader * * * * * * Condemnation * ==Videografia== Behemoth * * Vader * * Dies Irae * == Aiheesta muualla == * Luokka:Vuonna 1975 syntyneet Luokka:Puolalaiset metallimusiikin laulajat Luokka:Puolalaiset metallimusiikin basistit Luokka:Puolalaiset metallimusiikin kitaristit Luokka:Puolalaiset säveltäjät Luokka:Puolalaiset sanoittajat Luokka:Metallimusiikin säveltäjät Luokka:Metallimusiikin sanoittajat Luokka:Multi-instrumentalistit Luokka:Vaderin jäsenet Luokka:Elävät henkilöt
Italiaa aloittelijoille

Italiaa aloittelijoille on Lone Scherfigin käsikirjoittama ja ohjaama dogmaelokuva, joka sai Berliinin elokuvafestivaaleilla neljä palkintoa. Elokuva kertoo kuudesta yksinäisestä tanskalaisesta, rakkautta etsivästä ihmisestä, joiden kohtalot kietoutuvat yhteen italian kurssilla ja sen huipentumana järjestettävällä Venetsian-matkalla. == Näyttelijät == Lähde: == Lähteet == == Aiheesta muualla== * Italiensk for begyndere på danskefilm.dk * Film Festival Review. "Finding the Right Spark for a Guy With a Problem", The New York Times 2.10.2001 Luokka:Vuoden 2000 tanskalaiset elokuvat Luokka:Tanskalaiset komediaelokuvat Luokka:Lone Scherfigin ohjaamat elokuvat
ORP Warszawa (1920)

ORP Warszawa () oli Puolan laivaston Warszawa-luokan jokimonitoritoisen maailmansodan alussa ennen uppoamistaan. == Valmistus == Alus tilattiin 1920 kolmen sisaraluksensa kanssa Gdańskin telakalta, missä köli laskettiin vielä samana vuonna. Alus laskettiin vesille 30. huhtikuuta nimellä ORP Warszawa ja otettiin palvelukseen 13. elokuuta.Gardiner, Robert s. 420 == Palvelus == Palvelukseen otettiin alus liitettiin Veikselin laivueen ensimmäiseen viirikköön. Se siirrettiin 1922 yhdessä sisaraluksensa ORP Mazurin kanssa Pinskin laivueeseen, josta seuraavana vuonna laivueen uudelleen järjestelyjen yhteydessä alus liitettiin taisteluosastoon. Vuosina 1925–1928 aluksen toinen 100 millimetrin haupitsi korvattiin kahdella 75 millimetrin kanuunalla. Seuraavan kerran aluksen aseistusta muutettiin 1930, jolloin siitä poistettiin raskaan konekiväärin kasematti vasemmalta laidalta sekä vahvennettiin muiden pesäkkeiden suojaa. Aluksen kantavuutta parannettiin 1935–1937 kellukkein, kun aiemmissa muutostöissä lisääntynyttä uppoumaa pyrittiin pienentämään. Aluksen konehuoneen modernisointityöt aloitettiin jo vuotta aiemmin, mutta niitä ei todennäköisesti saatu valmiiksi ennen toisen maailmansodan alkua. Alus osallistui toiseen maailmansotaan. Sen oma miehistö upotti aluksen 18. syyskuuta 1939. Aluetta hallinneet neuvostojoukot nostivat ja kunnostivat aluksen, minkä jälkeen se liitettiin Neuvostoliiton Dnieprin laivueeseen nimellä Vitebsk. Aluksen aseistuksena oli kolme 76,2 millimetrin tykkiä sekä neljä raskasta konekivääriä. Saksan ilmavoimat upottivat syyskuussa 1941 aluksen Kiovan lähistöllä. ==Lähteet== * === Viitteet === Luokka:Warszawa- luokan jokimonitorit
ORP Horodyszcze

ORP Horodyszcze oli Puolan laivaston Warszawa-luokan jokimonitori toisen maailmansodan alussa ennen uppoamistaan. == Valmistus == Alus tilattiin tammikuussa 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta nimellä ORP Horodyszcze ja otettiin palvelukseen 1921.Gardiner, Robert s. 420 == Palvelus == Kesällä 1923 alus osallistui sotaharjoituksiin Puckin lahdella. Alus liitettiin keväällä 1926 yhdessä sisaraluksensa ORP Pińskin kanssa Pinskin laivueeseen. Aluksen konehuoneen modernisointi oli luultavasti edelleen kesken toisen maailmansodan alkaessa, jolloin Saksan hyökkäsi Puolaan. Alus osallistui sotatoimiin, kunnes sen miehistö upotti aluksen 1. lokakuuta. Neuvostojoukot nostivat 6. lokakuuta ja korjasivat aluksen, minkä jälkeen se liitettiin Dneprille sijoitettuun laivueeseen nimellä Babruisk. ==Lähteet== * === Viitteet === Luokka:Warszawa-luokan jokimonitorit
Jaavanvireo

Jaavanvireo (Pteruthius flaviscapis) eli aiemmalta nimeltään lepinkäistimali on Etelä-, Kaakkois- ja Itä-Aasiassa tavattava vireoihin kuuluva varpuslintu. ==Taksonomia== Jaavanvireon ja muiden asisanvireoiden suvun lajien on pitkään luokiteltu kuuluvaksi timalien heimoon. Molekyylifylogeneettisten tutkimuksien perusteella niiden arvellaan kuitenkin olevan läheisempää sukua Amerikan mantereilla tavattaville vireoille. ==Koko ja ulkonäkö== Kooltaan Jaavanvireo on 16-18 cm. Ruumiinrakenteeltaan laji on tukeva ja lyhytpyrstöinen. Koiras on selästään väriltään harmaa. Pää ja siivet ovat mustat ja siipisulkien kärjet ovat valkoiset. Siivissä on myös kastanjanruskea laikku. Silmäkulmajuovat ovat lajilla valkoiset. Naaras on selästään harmaa ja siivet ovat vihertävät. Naarasjaavanvireon vatsa on vaalean ruskehtava. Jaavanvireon nokka on lyhyt ja leveähkö. ==Levinneisyys ja elinympäristö== Jaavanvireon levinneisyysalue ulottuu Pakistanista Intiaan ja Kaakkois-Aasian maihin sekä Kiinaan. Linnun elinympäristöä ovat vuortenrinteiden tammea ja alppiruusuja kasvavat metsät ja sekametsät. Erityisesti laji liikkuu puiden latvustoissa. Jaavanvireon elinympäristöt sijaitsevat yleensä 800-2 200 metrin korkeudella merenpinnasta. ==Elintavat== Jaavanvireot liikkuvat pareittain. Laji käyttää ravintonaan hyönteisiä ja hämähäkkejä, joita se etsii korkealta puiden latvuksista. Jaavanvireot muodostavat usein sekaparvia drongojen kanssa. Myös linnun pesä on korkeassa puussa. ==Lähteet== Luokka:Vireot
Syyttäjä (televisiosarja)

Syyttäjä () on saksalainen rikossarja, jota on tuotettu vuodesta 2005 alkaen. Sarja on ZDF:n ja Odeon Filmin tuotantoa. Sarjaa on kuvattu seitsemän tuotantokautta, jaksoja on yhteensä 28. Sarjan päähenkilö on syyttäjä Bernd Reuther (Rainer Hunold), joka palaa työn perässä vanhaan kotikaupunkiinsa Wiesbadeniin, josta hän on pysytellyt ikävien muistojen takia poissa jo vuosikymmeniä. Entisessä elämässään hän oli onnellinen, kunnes traaginen onnettomuus hajotti hänen perheensä. Reuther riitaantui myös silloin teini- ikäisen poikansa Thomasin (Marcus Mittermeier) kanssa. Isän poissaollessa pojasta on tullut poliisi, joka on ylennetty murharyhmän komisarioksi. Bernd Reutherin assistentti Corinna Nagold (Antje Schmidt) pyörittää syyttäjän toimistoa. Pojan murharyhmän tärkeät linkit ovat kollegat Kerstin Klar (Fiona Schwartz) ja Susanne Selbach (Radost Bokel). Suomessa sarjaa on esittänyt aiemmin Yle TV2. Kesästä 2014 alkaen esityskanavana on Yle TV1, jonka ohjelmistoon saksalaisdekkarit siirtyivät vuoden 2014 alussa. Luokka:2000-vuosikymmenen saksalaiset rikossarjat Luokka:ZDF:n televisio- ohjelmat
Julien Jousse

Julien Jousse (s. 21. tammikuuta 1986 Les Issambres) on ranskalainen moottoriurheilija. == Ura == Jousse on kilpaillut Formula Ford sarjassa vuosina 2002-2003, Ranskan Formula Renault luokassa vuosina 2004-06 ja Formula Renault 3.5 -luokassa vuosina 2007-08. Vuonna 2009 Jousse kilpaili FIA Formula Two Championship -sarjassa saavuttaen yhden voiton. Hän kilpaili myös Superleague Formula -sarjassa saavuttaen yhden palkintosijan. Jousse jatkoi sarjassa kaudella 2010. Hänen nuorempi veljensä Maxime Jousse on myös moottoriurheilija. Luokka:Ranskalaiset autourheilijat Luokka:Formula Renault 3.5 -kuljettajat Luokka:Vuonna 1986 syntyneet Luokka:Elävät henkilöt
Robert Guérin

Robert Guérin (1876–1952) oli ranskalainen journalisti ja kansainvälisen jalkapalloliiton Fifan ensimmäinen puheenjohtaja. Guérin työskenteli Le Matin -lehden toimittajana ja oli Union des Sociétés Françaises de Sports Athlétiques -urheiluliiton jalkapallojaoston sihteeri. Hän kutsui kokoon Fifan perustavan kokouksen, johon osallistui seitsemän jalkapalloliittoa. Guérin äänestettiin Fifan ensimmäiseksi puheenjohtajaksi 22. toukokuuta 1904 sen ensimmäisessä kongressissa Pariisissa. Hän toimi tehtävässä kaksi vuotta, joiden aikana Fifaan liittyi kahdeksan uutta liittoa. Hänen seuraajakseen valittiin englantilainen Daniel Burley Woolfall. == Lähteet == Luokka:Ranskalaiset urheiluvaikuttajat Luokka:FIFA:n puheenjohtajat
Samuli Simula

Samuli Jalmari Simula (21. marraskuuta 1891 Laitila – 25. kesäkuuta 1957 Helsinki) oli suomalainen maanviljelijä, talousneuvos ja maalaisliiton kansanedustaja. Hän kirjoitti myös Laitilan murteella pakinoita nimimerkillä Laitilan vaari ja toimi osuustoimintajärjestöjen puhujana. Simula kävi kansakoulun ja 1912 maamieskoulun. Hän toimi maanviljelijänä Laitilassa ja hän oli Laitilan osuuskassan johtaja 1930–1939. Hän sai talousneuvoksen arvon 1951. Simula oli kansanedustajana 1945–1951 edustaen Turun läänin eteläistä vaalipiiriä. Hän oli presidentin valitsijamiehenä vuosien 1950 ja 1956 presidentinvaaleissa sekä toimi Laitilan kunnanvaltuuston puheenjohtajana. Hänellä oli myös lukuisia luottamustehtäviä osuustoimintaliikkeessä, Pellervo- seurassa, Maatalousseurojen keskusliitossa ja Metsäliitossa. Simulan vanhemmat olivat maanviljelijä Samuel Vilhelm Simula ja Maria Vilhelmiina Junnila, ja hän oli naimisissa vuodesta 1916 Tyyne Matilda Lundenin kanssa. Samuli Simulan tyttären pojanpoika on perussuomalainen kaupunginvaltuutettu Vilhelm Junnila. Samuli Simulan tyttären Sirkka Kytömäen (o.s. Simula) poika Jussi Kytömäki on Ylöjärven vihreiden kaupunginvaltuutettu, pojantytär on kirjailija ja vuoden 2014 Finlandia-ehdokas Anni Kytömäki. == Teoksia == * Välilä Miko praakka. Porvoo: WSOY, 1927 * Maataloudellisen osuustoiminnan yhtenäisyys: Pellervon päivillä 9.11.1934 pidetty esitelmä. Helsinki: Pellervo-seura, 1934 * Laitilan vaarin pakinoita, toim. Heikki Pilppula ym. Laitila: Laitilan kustannus, 1985 == Lähteet == * * ===Viitteet=== == Aiheesta muualla == * "Laitilan faari" ei olekaan "faari", Seura, 15.09.1937, nro 37, s. 20, Kansalliskirjaston digitaaliset aineistot Luokka:Suomen Keskustan poliitikot Luokka:Kansanedustajat Luokka:Laitilan kaupunginvaltuutetut Luokka:Varsinais- Suomen vaalipiiri Luokka:Pakinoitsijat Luokka:Vuonna 1891 syntyneet Luokka:Vuonna 1957 kuolleet
Lauri Heisalo

Arvo Lauri Vuori, kirjailijanimeltään Lauri Heisalo, (10. helmikuuta 1884 Maaria – 28. lokakuuta 1957 Nousiainen) oli suomalainen näytelmäkirjailija. == Teoksia == * Avioliittoilmoitus: pilakuvaus 2:ssa kohtauksessa. Huviohjelmien avuksi n:o 27. Karisto 1910 (2. painos 1921, 3. painos 1931) * Neljä yksinpuhelua. Huviohjelmien avuksi n:o 26. Karisto 1910 (2. painos 1918, 3. painos 1927) == Lähteet == * Luokka:Suomalaiset näytelmäkirjailijat Luokka:Vuonna 1884 syntyneet Luokka:Vuonna 1957 kuolleet